Diari Oficial de la Generalitat Valenciana


Sumari del DOGV 3114, del 04-11-1997 (1997/11002)

Bases específiques per a l'oposició restringida d'una plaça d'auxiliar d'administració general.
-----------------------------------------------------------------------------------------------

### Dades del document

Número de DOGV
:   3114

Data del DOGV
:   04-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11110


Data del document
:   17-10-1997

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * administració local
    * concurs administratiu
    * professió administrativa

CONVOCATÒRIA [97/M11219]
  
El Ple de l'Ajuntament, en sessió del dia 17 d'octubre de 1997, va aprovar les bases específiques que han de regir l'oposició restringida per a cobrir, en propietat, una plaça d'auxiliar d'administració general:
  
Primera. Places convocades i sistema de selecció
  
1. Es convoquen els interessats a cobrir, com a funcionaris de carrera, una plaça d'auxiliar d'administració general, classificada en l'escala d'administració general, subescala auxiliar, grup D, dels establits en l'article 25 de la Llei 30/1984, de 2 d'agost.
  
2. El sistema de selecció dels aspirants serà el d'oposició restringida.
  
3. Amb aquesta mateixa data es convoquen cinc places d'auxiliar d'administració general d'aquest Ajuntament, pel sistema d'oposició lliure. En el supòsit de no ser coberta la present plaça per promoció interna, s'inclourà, sense cap més acord, en el nombre de places convocades per torn lliure.
  
Segona. Requisits dels candidats
  
Per a ser admesos a la realització de les proves selectives, els aspirants hauran de complir els requisits que s'indiquen en les bases genèriques i les següents:
  
- Estar ocupant plaça del grup E, com a funcionari de carrera, en l'Ajuntament d'Elda, escala d'administració general, subescala subalterna, en situació d'actiu o de serveis especials, i continuar ocupant-la durant tot el procés de selecció.
  
- Haver prestat com a mínim cinc anys de serveis efectius com a funcionari de carrera en el grup E, en l'escala d'administració general, subescala subaltern, en l'Ajuntament d'Elda.
  
- Estar en possessió del títol de Graduat Escolar, Formació Professional de primer grau o equivalent.
  
Tercera. Proves selectives
  
Primera part: exercici teòric i pràctic.
  
Primer exercici: obligatori i eliminatori.
  
Consistirà a copiar a màquina, a una velocitat mínima de 250 pulsacions per minut, durant 10 minuts, un text que serà facilitat pel tribunal als aspirants, on es valorarà la velocitat desenvolupada, la presentació i l'exactitud del que s'ha copiat i la correcció de l'escrit.
  
Segon exercici: obligatori i eliminatori.
  
Consistirà a resoldre per escrit un exercici pràctic dirigit a apreciar la capacitat dels aspirants per a la composició, modificació i correcció de documents escrits mitjançant la tècnica del tractament de textos com a eina ofimàtica Microsoft Word 7.0. que permet el tractament automatitzat de la informació.
  
El temps per a la realització d'aquest exercici, s'establirà pel tribunal en funció de la prova a realitzar.
  
Tercer exercici: obligatori i eliminatori.
  
Primera part: consistirà en el desenvolupament per escrit, durant un temps de tres hores, de dos temes extrets a l'atzar pel tribunal d'entre els compresos en el temari que figura en el present annex, un de la primera part i un altre de la part segona.
  
Segona part: una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
El tribunal podrà formular les preguntes o aclariments que sobre aquest jutge oportunes, així com d'altres qüestions relacionades amb la plaça a què s'aspira.
  
Quart exercici: obligatori i eliminatori.
  
Consistirà en desenvolupar per escrit, en un temps màxim d'una hora, un tema de caràcter general determinat pel tribunal immediatament abans de realitzar-se l'exercici i relacionat amb les matèries compreses en el programa annex a la convocatòria, encara que no s'atinga a l'epígraf concret d'aquest; els aspirants tindran àmplia llibertat pel que fa a la forma d'exposició.
  
Es valorarà especialment en aquest exercici la facultat de redacció i el nivell de formació general.
  
Cinqué exercici: voluntari i de mèrit.
  
Tindrà com a objecte valorar els coneixements de valencià i dels idiomes de la Unió Europea: anglés, francés, italià i alemany, d'acord amb el s'haja manifestat en la sol·licitud.
  
Segona part: període de pràctiques.
  
Els aspirants proposats realitzaran un període de pràctiques de tres mesos de duració, sense la superació del qual no se'ls atorgarà el nomenament definitiu.
  
Aquest nomenament l'efectuarà l'Alcaldia Presidència a la vista dels informes del cap tècnic i del regidor delegat del servei corresponent. Durant el dit període se'ls considerarà com a funcionaris en pràctiques a tots els efectes.
  
Quarta. Qualificació dels exercicis
  
De conformitat amb el que disposa la base novena de las bases generales.
  
Cinquena. Bases genèriques
  
La present convocatòria es regirà per les bases genèriques publicades en Butlletí Oficial de la Província número 159 de data 14 de juliol de 1997 i en el Diari Oficial de la Generalitat Valenciana número 3.053, de data 8 d'agost de 1997, en tots aquells aspectes sobre els quals les presents bases específiques no establisquen res en contra.
  
Elda, 21 d'octubre de 1997.- L'alcalde.
  
ANNEX
  
Programa
  
Primera part: Dret polític i administratiu
  
1. La Constitució espanyola de 1978. Principis generals.
  
2. Drets i deures fonamentals dels espanyols.
  
3. La Corona. El poder legislatiu.
  
4. El Govern i l'administració de l'estat.
  
5. El poder judicial
  
6. Organització territorial de l'estat. Els estatuts d'autonomia: significat.
  
7. L'administració pública en l'ordenament espanyol. Administració de l'estat. Administracions autònomes. Administració local. Administració institucional i corporativa.
  
8. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències; especial referència al règim local.
  
9. Les Corts Valencianes. El president de la Generalitat. El Govern Valencià o Consell.
  
10. Principis d'actuació de l'administració pública: eficàcia, jerarquia, descentralització, desconcentració i coordinació.
  
11. Sotmetiment de l'administració a la llei i al dret. Fonts del dret públic.
  
12. L'acte administratiu. Principis generals del procediment administratiu.
  
13. Fases del procediment administratiu general.
  
14. La responsabilitat de l'administració.
  
Segona part: Administració local
  
1. Règim local espanyol. Principis constitucionals u regulació jurídica.
  
2. La província en el règim local. Organització provincial. Competències.
  
3. El municipi. El terme municipal. La població . L'empadronament.
  
4. Organització municipal. Competències
  
5. Altres entitats locals. Mancomunitats. Agrupacions. Entitats locals menors.
  
6. Ordenances i reglaments de les entitats locals. Classes. Procediment d'elaboració i aprovació.
  
7. Relacions entre ens territorials. Autonomia municipal i tutela.
  
8. La funció pública local i la seua organització.
  
9. Drets i deures dels funcionaris públics locals. Drets de sindicació i de Seguretat Social.
  
10. Els béns de les entitats locals.
  
11. Els contractes administratius en l'esfera local. La selecció del contractista.
  
12. Intervenció administrativa local en l'activitat privada. Procediment de concessió de llicències.
  
13. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
14. Funcionament dels òrgans col·legiats locals. Convocatòria i ordre del dia, actes i certificacions d'acords.
  
15. Els pressupostos de les entitats locals. Definició i principis pressupostaris. Contingut, elaboració i aprovació. El pressupost prorrogat. Estructura pressupostària.
  
16. Els crèdits del pressupost de despeses. Vinculació jurídica. Modificacions pressupostàries. Operacions de gestió del pressupost de despeses i ingressos.
  
17. Tancament i liquidació del pressupost. Resultat pressupostari. Romanents de crèdit i tresoreria.
  
18. El Pla de Comptabilitat per a l'Administració Local. Principis i característiques. Estructura. Comptabilitat del pressupost de despeses.